Românii au găsit soluţia pentru a circula mai ieftin în Regatul Unit. Şi nu doar în interes personal. Mai mulţi români sunt suspectaţi că au falsificat cartele de călătorie pentru tren, metrou sau celebrele double-decker buses.

Membrii grupării aflate în atenţia poliţiei londoneze au dezvoltat un sistem prin care vindeau tichete false la preţuri mult sub cele oficiale. Nu se ştie exact câte au fost vândute, însă au fost găsite cartele contrafăcute încă din octombrie 2017.

Potrivit Poliţiei Române, membrii grupării ar fi investit banii obţinuţi în imobile şi terenuri, cele mai multe în judeţele Constanţa şi Bacău.

22 de percheziţii au fost făcute joi de poliţişti în România şi Marea Britanie, fiind ridicate sume mari de bani şi echipamente electronice pentru falsificarea cartelelor de călătorie.